CELEX: 62003TA0410
Language: hu
Date: 2008-06-18 00:00:00
Title: T-410/03. sz. ügy: Az Elsőfokú Bíróság 2008. június 18-i ítélete – Hoechst kontra Bizottság ( Verseny – Kartellek – Szorbátok piaca – Az EK 81. cikk megsértését megállapító határozat – Bírságok kiszámítása – Indokolási kötelezettség – A jogsértés súlya és időtartama – Súlyosító körülmények – A ne bis in idem elve – Együttműködés a közigazgatási eljárás során – Iratbetekintés – Az eljárás időtartama )

2.8.2008   
            
            
               HU
            
            
               Az Európai Unió Hivatalos Lapja
            
            
               C 197/19
            
         Az Elsőfokú Bíróság 2008. június 18-i ítélete – Hoechst kontra Bizottság
   (T-410/03. sz. ügy) (1)
   
   („Verseny - Kartellek - Szorbátok piaca - Az EK 81. cikk megsértését megállapító határozat - Bírságok kiszámítása - Indokolási kötelezettség - A jogsértés súlya és időtartama - Súlyosító körülmények - A ne bis in idem elve - Együttműködés a közigazgatási eljárás során - Iratbetekintés - Az eljárás időtartama’)
   (2008/C 197/31)
   Az eljárás nyelve: német
   Felek
   
      Felperes: Hoechst GmbH, korábban Hoechst AG (Frankfurt am Main, Németország) (képviselők: kezdetben: M. Klusmann és V. Turner, később: M. Klusmann, V. Turner és M. Rüba, végül: M. Klusmann és V. Turner ügyvédek)
   
      Alperes: Az Európai Közösségek Bizottsága (képviselők: kezdetben: W. Mölls, O. Beynet és K. Mojzesowicz, később: W. Mölls és K. Mojzesowicz, meghatalmazottak, segítőjük: A. Böhlke ügyvéd)
   Az ügy tárgya
   A Chisso Corporation, a Daicel Chemical Industries Ltd, a Hoechst AG, a The Nippon Synthetic Chemical Industry Co. Ltd és az Ueno Fine Chemicals Industry Ltd ellen az EK-Szerződés 81. cikke és az EGT-Megállapodás 53. cikke alkalmazására vonatkozó eljárásban (COMP/E-1/37.370 – Szorbátok-ügy) 2003. október 1-jén hozott 2005/493/EK bizottsági határozat (összefoglalva: HL L 182., 20. o.) a felperesre vonatkozó részében történő megsemmisítése, illetve másodlagosan, a felperessel szemben kiszabott bírság összegének megfelelő mértékre csökkentése iránti kérelme.
   Az ítélet rendelkező része
   
               1)
            
            
               A Hoechst GmbH-val szemben kiszabott bírság összege 74,25 millió euróban kerül megállapításra.
            
         
               2)
            
            
               Az Elsőfokú Bíróság a keresetet ezt meghaladó részében elutasítja.
            
         
               3)
            
            
               A felek maguk viselik saját költségeiket.
            
         
      (1)  HL C 59., 2003.3.6.